
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL KOMPLEKSINIŲ PASLAUGŲ NAMŲ „ALKA“ NUOSTATŲ PATVIRTINIMO“ PROJEKTO
AIŠKINAMASIS RAŠTAS

2025 m. gegužės 29 d.
Šiauliai


Sprendimo projekto tikslas – pakeisti ir patvirtinti kompleksinių paslaugų namų „Alka“ nuostatus (toliau – Nuostatai).

Kompleksinių paslaugų namų „Alka“ (toliau – Įstaiga) nuostatai patvirtinti Šiaulių miesto savivaldybės tarybos Šiaulių miesto savivaldybės tarybos 2024 m. gegužės 2 d. sprendimu Nr. T-177 „Dėl Kompleksinių paslaugų namų „Alka“ nuostatų patvirtinimo“. 
Valstybės duomenų agentūros generalinis direktoriaus 2024 m. gruodžio 3 d.  įsakymu Nr. DĮ-266 patvirtino ekonominės veiklos rūšių klasifikatorių (EVRK 2.1 red.), kuris leidžia tiksliai apibūdinti, kokią veiklą vykdo įmonė ar organizacija. (EVRK 2.1 red.) pradėta taikyti nuo 2025 m. sausio 1 d.  Atnaujintoje EVRK versijoje pakeisti, kai kurie ekonominių veiklų kodai ar pavadinimai. Atsižvelgiant į šiuos pakeitimus, buvo peržiūrėti ir patikslinti Įstaigos Nuostatų III skyriaus 16 punkto papunkčiai.
Vadovaujantis Lietuvos Respublikos biudžetinių įstaigų įstatymo ir Lietuvos Respublikos socialinių paslaugų įstatymo 22 straipsnio nuostatomis pakeisti nuostatų 13.1. p., 24 ir 25 punktai.  

Tarybos sprendimo projektu keičiama:
-	Nuostatų 11 punktas <... Įstaigos savininkas  – Šiaulių miesto savivaldybė (toliau – Savivaldybė), kodas 111109429, Vasario 16-osios g. 62, Šiauliai.>;
-	Nuostatų 13.1 papunktis <...priimti į pareigas ir atleisti iš jų Įstaigos direktorių  (toliau – direktorius), atšaukti iš pareigų bei įgyvendinti kitas funkcijas, susijusias su Įstaigos direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;>.
-	Nuostatų 16 punktas – patikslinti dauguma EVRK kodų ir veiklos;
-	Nuostatų buvęs 19.5.2 papunktis į  19.7 papunktį <patikėjimo teise valdo, naudoja ir disponuoja Savivaldybės turtu;>;
-	Nuostatų 19.5.11 – 19.5.16 papunkčiai keičiami į 19.6 – 19.11 papunkčius;
-	Nuostatų 24 punktas - <... Įstaigai vadovauja direktorius, kuris į pareigas skiriamas 5 metų kadencijai konkurso būdu Lietuvos Respublikos Vyriausybės nustatyta tvarka. Valstybės ir savivaldybių biudžetinių socialinių paslaugų įstaigų ir viešųjų socialinių paslaugų įstaigų vadovų kadencijų skaičius neribojamas. Pasibaigus direktoriaus 5 metų kadencijai, mero sprendimu jis gali būti skiriamas be konkurso antrajai 5 metų kadencijai, jeigu  kiekvienais kadencijos metais jo veikla buvo įvertinta kaip atitinkanti arba viršijanti lūkesčius. Sprendimas dėl  direktoriaus skyrimo be konkurso antrajai 5 metų kadencijai turi būti priimtas likus ne mažiau kaip 2 mėnesiams iki šio direktoriaus kadencijos pabaigos. Direktoriaus teises ir pareigas nustato Nuostatai ir direktoriaus pareigybės aprašymas. Direktoriaus kvalifikacinius reikalavimus nustato Lietuvos Respublikos socialinių paslaugų įstatymas. Direktorius turi būti nepriekaištingos reputacijos.>;
-	Nuostatų 25 punktas <..... Sprendimą dėl direktoriaus priėmimo į pareigas, jo atleidimo arba atšaukimo iš pareigų priima meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Direktorius gali būti atšaukiamas iš pareigų, jei jis praranda nepriekaištingą reputaciją ir nebeatitinka Lietuvos Respublikos valstybės tarnybos įstatyme nustatytų nepriekaištingos reputacijos reikalavimų įstaigos vadovams ar kitaip prarandamas pasitikėjimas juo. Dėl direktoriaus atšaukimo iš pareigų priimamas mero potvarkis...>;
-	Nuostatų 37 punktas <... Pranešimai, kuriuos pagal Lietuvos Respublikos teisės aktus ar Nuostatus reikia paskelbti viešai, skelbiami Įstaigos interneto svetainėje www.kpnalka.lt, prireikus – teisės aktų nustatyta tvarka Įstaigos savininko interneto svetainėje. Už pranešimų ir informacijos paskelbimą laiku atsako direktorius.>;

Nuostatai papildomi 43 punktu < ...Už Nuostatų reikalavimų vykdymo užtikrinimą atsako Įstaigos direktorius.>.

Tarybos sprendimo projekte suvienodintos sąvokos. 


Patvirtinti Įstaigos nuostatai atitiks reikalavimus, numatytus Lietuvos Respublikos biudžetinių įstaigų įstatyme, Lietuvos Respublikos socialinių paslaugų įstatyme ir  atitiks ekonominės veiklos rūšių klasifikatorių (EVRK 2.1 red.).
Neigiamų pasekmių nenumatoma.

Pripažinti netekusiais galios Šiaulių miesto savivaldybės tarybos 2024 m. gegužės 2 d. sprendimą Nr. T-177 „Dėl Kompleksinių paslaugų namų „Alka“ nuostatų patvirtinimo“. 

Sprendimui įgyvendinti nereikės priimti papildomų teisės aktų. 
Sprendimui įgyvendinti reikalingos lėšos.	
Sprendimui įgyvendinti lėšos nereikalingos.

Pridedama antikorupcinio vertinimo pažyma.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus vedėjo pavaduotoja Lina Lašinė tel. 0 386 490, iniciatorius – Socialinių paslaugų skyriaus vedėja Ramutė Pilypienė, kompleksinių paslaugų namų „Alka“ direktorius Rimantas Žąsinas.


Skyriaus vedėja 					Ramutė Pilypienė	                     	               



